**Fantoma unei lumi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fantoma unei lumi

...

O tempora, o mores! Strigau cândva străbunii,

Văzând cum mor pe rând morală și virtuți,

Cum lumea lor se strâmbă, stăpâni le sunt nebunii

Ce-ascultă de bogați, că sunt sărmani prea mulți

Și-astfel urzesc războaie, grăbind sfârșitul lumii!

...

Și din planeta noastră, golită de iubire,

Dar tot pe-atât de plină de vicii și gunoi

Cumplit de pregătită de moarte și război,

Vor mai rămâne poate cu-o ultimă zvâcnire,

Vreo câțiva bolovani, plutind prin spațiu, goi!

...

Și peste mii de veacuri, cine va știi oare,

Că bolovanii-aceștia, pustii și fără nume,

Umbriți în mod ciudat de razele de soare,

Brăzdați cu răni adânci, de văi uscate, goale,

Lipsiți de orice viață, au fost cândva, o lume?!

...

La mii de ani lumină, departe printre astre,

O altă lume poate, privește lung spre noi

Și vede îngrozită acel cumplit război,

Imagine rămasă a unei lumi albastre

Ce bântuie prin spațiu, fantoma lumii noastre!